**Ministru kabineta noteikumu projekta "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskās ievirzes pētījumi" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekta "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskās pētniecības atbalsts" īstenošanas noteikumi" (turpmāk – noteikumu projekts) sagatavots saskaņā ar: 1. Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu;
2. Ministru Prezidenta 2014. gada 21. jūlija rezolūciju Nr.12/2014-JUR-151, kura nosaka līdz 2017. gada 1. decembrim atbilstoši kompetencei sagatavot un noteiktā kārtībā iesniegt MK specifiskā atbalsta mērķa īstenošanas noteikumus;
3. Eiropas Savienības fondu un Kohēzijas politikas 2014.-2020. gada plānošanas perioda darbības programmu "Izaugsme un nodarbinātība", kas apstiprināta Eiropas Komisijā (turpmāk – EK) 2014. gada 11. novembrī.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | EK ir publicējusi jaunāko Eiropas Savienības (turpmāk – ES) valstu inovācijas rezultātu pārskatu *Innovation Union Scoreboard 2015*. Latvija joprojām ierindota pieticīgo inovatoru grupā kopā ar Bulgāriju un Rumāniju – šo valstu sniegums inovācijas jomā ir zemāks par 50 % no vidējā ES līmeņa. Kopumā pēdējo gadu laikā Latvijas inovācijas sniegums būtiski neuzlabojas. Latvijas pētniecības un inovācijas sistēmas iezīme saglabājas augsti kvalificētu zinātnieku un inženieru trūkums, kas korelē ar zinātnes un inženierzinātņu studiju programmu absolventu un jauno doktoru nelielo skaitu. Pētnieku īpatsvars uzņēmumos ir saglabājies kritiski zems, nodarbinātības līmenis zinātņu ietilpīgās nozarēs joprojām ir mazāks par vidējo ES rādītāju. Latvija saskaras ar būtisku absolventu un pētnieku aizplūdi uz citām valstīm, dodot priekšroku karjeras veidošanai ārvalstīs*.* Turklāt valstij neizdodas P&I nozarei piesaistīt vērā ņemamu skaitu ārvalstnieku, kā arī jau tā zemais ārvalsts doktorantu skaits krītas. Latvija ierindojas pēdējā vietā ES valstu vidū pēc uzņēmumu ieguldījumiem inovācijās. Vismazāk zinātniski pētnieciskajā darbā strādājošie ir uzņēmējdarbības sektorā. Tas norāda uz industrijas nepietiekamo zināšanu absorbcijas spēju un neveicina zinātnes un industrijas sadarbību. Pašreizējās Latvijas tautsaimniecības struktūras pamatā ir tradicionālās nozares, kuru konkurētspēja ir balstīta uz lēto darbaspēku un pieejamajiem dabas resursiem.2007.-2013. gadu plānošanas periodā ES fondu ietvaros tika īstenota līdzīga atbalsta veida aktivitāte "Atbalsts zinātnei un pētniecībai" (turpmāk – 2.1.1.1. aktivitāte). Tās īstenošanas rezultātā gūti šādi galvenie secinājumi, kas ņemti vērā pasākuma "Praktiskās ievirzes pētījumi" ieviešanas nosacījumu izstrādē:1. piemērotie atlīdzības apmēra ierobežojumi bija šķērslis ārvalsts zinātnieku piesaistei vai zinātnieku re-emigrācijas nodrošināšanai;
2. projektu zinātnisko atdevi vērtēja nacionālie eksperti, nepiemērojot ES Ietvara programmas vērtēšanas pieeju un nepiesaistot starptautiskos ekspertus. Tas rezultēja salīdzinoši kvantitatīvā vērtēšanas pieejā un problēmās atlasīt ekspertus, kuriem nav interešu konflikts;
3. 2.1.1.1. aktivitātes ietvaros bija zems piesaistītā privātā finansējuma apjoms un neliels sadarbības projektu skaits starp komersantiem un zinātniskajām institūcijām. To ietekmēja arī programmas nosacījumi, kas paredzēja salīdzinoši augstas projekta minimālās izmaksas, kas neveicināja mazo un vidējo uzņēmumu iesaisti;
4. netika piemērota ES Ietvara programmas vienkāršoto izmaksu prakse, kā arī paredzēta iespēja piešķirt ES fondu atbalstu ES Ietvara programmās labi novērtētiem, bet finansējumu nesaņēmušiem projektiem.

Lai veicinātu zinātnisko institūciju un komersantu sadarbību, ES struktūrfondu 2014.-2020. gada plānošanas periodā darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" ietvaros ir plānots īstenot 1.1.1.1. pasākumu "Praktiskās ievirzes pētījumi" (turpmāk – pasākums). Pasākuma kopējais plānotais attiecināmais finansējums ir 76 512 873 *euro*, tai skaitā Eiropas Reģionālās attīstības fonda finansējums (turpmāk – ERAF) 65 035 942 *euro*, valsts budžeta līdzfinansējums 1 851 931 *euro* un privātais līdzfinansējums – vismaz 9 625 000 *euro.* Pasākuma mērķis ir atbalstīt pētniecību, kas sniedz ieguldījumu Latvijas Viedās specializācijas stratēģijas mērķu sasniegšanā, zinātnes un tehnoloģiju cilvēkkapitāla attīstībā un jaunu zināšanu radīšanā tautsaimniecības konkurētspējas uzlabošanai.Pasākumu īsteno atklātas projektu iesniegumu atlases veidā. Atlases plānots organizēt vismaz reizi gadā, ja pietiek finansējums. Pasākuma ietvaros tiek finansēti ar saimniecisku darbību nesaistīti un ar saimniecisku darbību saistīti projekti, ievērojot valsts atbalsta regulējumu (Komisijas 2014. gada 17. jūnija Regula Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas Regula Nr. 651/2014)).Projekta iesniedzējs var būt Latvijas Republikā (turpmāk – LR) zinātnisko institūciju reģistrā reģistrēta zinātniskā institūcija vai LR Komercreģistrā reģistrēts komersants. Zinātniskā institūcija pētījuma projektu var īstenot individuāli vai sadarbībā ar citu zinātnisko institūciju vai komersantu, t.sk. ārvalstu. Komersants kā projekta iesniedzējs var īstenot līgumpētījumu, ko komersanta uzdevumā īsteno zinātniskā institūcija vai sadarbības projektu ar zinātnisko institūciju.Projektā atbalstāmas šādas darbības:1. tehniski ekonomiskā priekšizpēte;
2. vismaz viena no šādām pētniecības kategorijām:
	* 1. fundamentālie pētījumi, kuriem pieejamais publiskais finansējums nepārsniedz 20 procentus no kopējā publiskā finansējuma. Projekta iesniegumi, kas paredz tikai fundamentālo pētījumu īstenošanu, tiek vērtēti atsevišķi no rūpnieciskajiem pētījumiem;
	1. rūpnieciskie pētījumi. Viena projekta iesnieguma ietvaros var apvienot rūpnieciskos pētījumus ar fundamentāliem pētījumiem, ja kopējais publiskais finansējums fundamentālā pētījuma īstenošanai nepārsniedz 20 procentus no projekta kopējām attiecināmajām izmaksām;
	2. eksperimentālās izstrādes, ja tiek īstenots rūpnieciskais pētījums. Kopējais publiskais finansējums eksperimentālajām izstrādēm nepārsniedz 20 procentus no projekta kopējām attiecināmajām izmaksām;
3. inovācijas atbalsta darbības – tehnoloģiju tiesību (nemateriālo aktīvu), kas radušās projekta ietvaros veiktās pētniecības rezultātā, iegūšana, apstiprināšana un aizstāvēšana;
4. projekta ietvaros radīto rezultātu izplatīšana mācību, publikāciju vai zināšanu pārneses veidā.

Viena projekta maksimālais publiskā finansējuma apmērs ir 600 000 *euro,* minimālais publiskā finansējuma apmērs ir 30 000 *euro*.Ar saimniecisku darbību nesaistīta projekta gadījumā publiskā finansējuma intensitāte ir 92,5 %, ko veido valsts budžeta intensitāte 7,5 % apmērā un ERAF atbalsta intensitāte 85 % apmērā. Atlikušos 7,5 % līdzfinansējuma nodrošina no zinātniskās institūcijas rīcībā esošiem līdzekļiem, tostarp iespējami ieguldījumi natūrā ne vairāk kā 5% apmērā. Ar saimniecisku darbību saistītiem projektiem tiek piemērotas valsts atbalsta regulējumā noteiktās publiskā finansējuma intensitātes:1. tehniski ekonomiskās priekšizpētes un rūpniecisko pētījumu veikšanai:
	1. 70 % projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
	2. 60 % projekta iesniedzējam un labuma guvējam, kas atbilst vidējā komersanta definīcijai;
	3. 50 % projekta iesniedzējam un labuma guvējam, kas atbilst lielā komersanta definīcijai;
2. publiskā finansējuma intensitāti tehniski ekonomiskās priekšizpētes un rūpniecisko pētījumu veikšanai var palielināt par 15 % no projekta kopējām attiecināmajām izmaksām, nepārsniedzot 80 % no projekta kopējām attiecināmajām izmaksām, ja ir izpildīts vismaz viens no Komisijas Regulas Nr. [651/2014](http://eur-lex.europa.eu/legal-content/LV/TXT/PDF/?uri=CELEX:32014R0651&from=LV) 25. panta 6. punkta "b" apakšpunkta nosacījumiem par efektīvu sadarbību;
3. eksperimentālās izstrādes veikšanai:
	1. 45 % projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
	2. 35 % projekta iesniedzējam un labuma guvējam, kas atbilst vidējā komersanta definīcijai;
	3. 25 % projekta iesniedzējam un labuma guvējam, kas atbilst lielā komersanta definīcijai;
4. inovācijas atbalsta darbībām – tehnoloģiju tiesību (nemateriālo aktīvu), kas radušās projekta ietvaros veiktās pētniecības rezultātā, iegūšanai, apstiprināšanai un aizstāvēšanai – 50 %.

Pasākuma ietvaros projektu iesniegumu atlasei un uzraudzībai tiek piesaistīti Eiropas Komisijas ekspertu datu bāzē iekļauti eksperti, kas veic projektu zinātnisko izvērtējumu (sākotnējo, vidusposma un gala izvērtējumu Sadarbības iestāde projektu iesniegumu vērtēšanas komisijā sastāvā iekļauj Izglītības un zinātnes ministrijas, Veselības ministrijas un Zemkopības ministrijas pārstāvi, kā arī nodrošina projektu iesniegumu atlases nolikuma un zinātnisko ekspertu vērtēšanas vadlīniju saskaņošanu ar minētajām nozares ministrijām. Nepieciešamības gadījumā sadarbības iestāde veic konsultācijas ar nozares ministrijām vai citām kompetentām iestādēm zinātnisko ekspertu atlasē projektu iesniegumu sākotnējā zinātniskā izvērtējuma veikšanai.Ar saimniecisku darbību saistītu projektu pieteikumu izvērtēšanā piedalīsies Ekonomikas ministrijas pārstāvis ar mērķi nodrošināt demarkāciju ar Ekonomikas ministrijas virzīto "Darbības programmas "Izaugsme un nodarbinātība" 1.2.1.specifiskā atbalsta mērķa "Palielināt privātā sektora investīcijas P&A" 1.2.1.1. pasākumu "Atbalsts jaunu produktu un tehnoloģiju izstrādei kompetences centru ietvaros".Starptautiskā zinātniskā izvērtējuma nodrošināšanai plānots atbalsts Viedās specializācijas stratēģijas pārvaldības projekta ietvaros[[1]](#footnote-1), finansējot atbilstošas zinātniskās vērtēšanas vadības sistēmas izveidi, kas būtu pieejama arī Centrālajai finanšu un līgumu aģentūrai. Papildus tam Viedās specializācijas stratēģijas pārvaldības projekta ietvaros vadošā iestāde ir ierosinājusi finansēt arī starptautiskās zinātniskās ekspertīzes nodrošināšanas izmaksas pētniecības projektu uzraudzībai periodā no 2017.-2023.gadam, tajā skaitā 1.1.1.1. pasākumam "Praktiskās ievirzes pētījumi".Demarkācijas nodrošināšanai ar Ekonomikas ministrijas pārziņā esošo pasākumu 1.2.1.2. "Atbalsts tehnoloģiju pārneses sistēmas pilnveidošanai", 1.1.1.1. pasākuma "Praktiskās ievirzes pētījumi" ietvaros atbalsts paredzēts tikai konkrētā projekta ietvaros veiktās pētniecības rezultātā radīto tehnoloģiju tiesību iegūšanai, apstiprināšanai un aizstāvēšanai. Atbalsts tehnoloģiju pārneses sistēmas pilnveidošanai, tostarp vienotu tehnoloģiju pārneses centru atbalstam, plānots pasākumā 1.2.1.2. "Atbalsts tehnoloģiju pārneses sistēmas pilnveidošanai". |
| 3. | Projekta izstrādē iesaistītās institūcijas | Pasākuma plānošanas un noteikumu projekta izstrādes ietvaros tiek iesaistītas ES fondu vadībā iesaistītās iestādes un sociālie partneri. Pasākuma ieviešanas nosacījumi vairākkārtīgi diskutēti Viedās Specializācijas stratēģijas diskusiju platformās. |
| 4. | Cita informācija | Pasākuma ietvaros projektu zinātniskās kvalitātes izvērtējumu nodrošina Eiropas Komisijas (turpmāk – EK) ekspertu datu bāzes eksperti, kuru piesaisti nodrošina sadarbības iestāde. Eksperti tiks piesaistīti projektu zinātniskās kvalitātes sākotnējai izvērtēšanai projektu atlases ietvaros, kā arī vidusposma un gala rezultātu izvērtējumam projekta uzraudzības ietvaros.Projektu iesniegumu sākotnējās zinātniskās kvalitātes izvērtējuma indikatīvās izmaksas plānotas 0,48 milj. *euro* apmērā, savukārt vidusposma un gala izvērtējuma izmaksas pasākuma uzraudzības perioda – indikatīvi 0,4 milj. *euro*. Plānots, ka katru projektu vērtē vismaz divi EK datu bāzē reģistrēti eksperti. Ja ekspertu vērtējumi atšķiras par vairāk nekā 50 %, sadarbības iestāde nodrošina konsolidētā zinātniskā izvērtējuma sagatavošanu, nepieciešamības gadījumā piesaistot trešo ekspertu. Efektīvākai EK ekspertu piesaistei IZM ierosināja grozījumus *Publisko iepirkumu likumā,* nosakot, ka pasūtītājs nepiemēro likumā noteiktās iepirkuma procedūras, ja līgumcena ir mazāka par 134 000 *euro* un ja līgums tiek slēgts par EK ekspertu datu bāzē iekļautu ekspertu pakalpojumiem pētniecības un attīstības jomā, kas saistīti ar pētniecības un attīstības projektu iesniegumu sākotnējo zinātnisko novērtējumu vai projektu starpposma vai sasniegto rezultātu novērtējumu. Minēto likumprojektu Saeima pieņēma 2015.gada 3.decembrī. Tas veicinās zinātnisko institūciju konkurētspēju ES vienotajā pētniecības telpā, efektīvi izlietojot publisko personu piešķirtos finanšu līdzekļus, kā arī optimizējot iepirkuma procedūru organizēšanai nepieciešamos administratīvos resursus.  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * 1. LR zinātnisko institūciju reģistrā reģistrētas zinātniskās institūcijas;
	2. LR Komercreģistrā reģistrēti komersanti;
	3. zinātnē un pētniecībā nodarbinātie darbinieki, maģistranti un doktoranti.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir pozitīva ietekme uz zinātnisko institūciju un komersantu darbību, jo tiek nodrošināta iespēja saņemt ERAF atbalstu pētniecības īstenošanai un rūpnieciskā īpašuma tiesību nostiprināšanai, lai sekmētu jaunu produktu un tehnoloģiju izstrādi un ieviešanu ražošanā vai pakalpojumu sniegšanā, kas tiešā veidā veicina Latvijas tautsaimniecības attīstību, vienlaikus sekmējot pētniecības intelektuālā potenciāla attīstību. Pasākuma ietvaros ir sasniedzami šādi uzraudzības rādītāji:* + iznākuma rādītāji līdz 2018. gada 31. decembrim:
		- atbalstītajās vienībās izveidoto jauno pētnieku amata vietu skaits (pilnas slodzes ekvivalents) – 76,5;
		- zinātnisko rakstu skaits, kuru izstrādei un publicēšanai sniegts atbalsts pētniecības atbalsta iesniegumu ietvaros – 29;
		- jauno produktu un tehnoloģiju skaits, kas ir komercializējami un kuru izstrādei sniegts atbalsts pētniecības atbalsta iesnieguma ietvaros – 37;
		- piesaistītais privātais finansējums projekta iesnieguma īstenošanai – 1 925 000 *euro*;
		- komersantu skaits, kuri sadarbojas ar pētniecības institūcijām – 15;
		- finanšu rādītāji līdz 2018. gada 31. decembrim – sertificēti izdevumi 11 617 160 *euro* apmērā
		- iznākuma rādītāji līdz 2023. gada 31. decembrim:
		- atbalstītajās vienībās izveidoto jauno pētnieku amata vietu skaits (pilnas slodzes ekvivalents) – 306;
		- zinātnisko rakstu skaits, kuru izstrādei un publicēšanai sniegts atbalsts pētniecības atbalsta iesniegumu ietvaros – 192;
		- jauno produktu un tehnoloģiju skaits, kas ir komercializējami un kuru izstrādei sniegts atbalsts pētniecības atbalsta iesnieguma ietvaros – 114;
		- piesaistītās privātās investīcijas pētniecības atbalsta iesnieguma īstenošanai – 9 625 000 *euro*;
		- komersantu skaits, kuri sadarbojas ar pētniecības institūcijām – 80;
		- rezultāta rādītāji līdz 2023. gada 31. decembrim, kas sasniedzami darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" koprezultātā:
		- vidējais zinātnisko publikāciju uz viena zinātniskā personāla pilna laika ekvivalentu (turpmāk – PLE) skaits gadā – 0,48;
		- valsts un augstākās izglītības sektora piesaistītais ārējais finansējums zinātniski pētnieciskajam darbam – 160 600 000 *euro*.
 |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. |  Cita informācija | Pasākumam ir netieša pozitīva ietekme uz horizontālo principu "Vienlīdzīgas iespējas" un "Ilgtspējīga attīstība". Projektos, kuros tiks realizēti specifiski pasākumi attiecībā uz šim horizontālajām prioritātēm, projekta iesniedzējs nodrošinās sasniegto rezultātu uzskaiti. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2015.gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 5 666 667 | 9 916 667 | 12 750 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 5 666 667 | 9 916 667 | 12 750 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 5 800 000[[2]](#footnote-2) | 10 150 000 | 13 050 000 |
| 2.1. valsts pamatbudžets | 0 | 0 | 5 800 000 | 10 150 000 | 13 050 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -133 333 | -233 333 | -300 000 |
| 3.1. valsts pamatbudžets | 0 | 0 | -133 333 | -233 333 | -300 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Pasākuma kopējais plānotais attiecināmais finansējums ir 76 512 873 *euro*, tai skaitā ERAF 65 035 942 *euro*, valsts budžeta līdzfinansējums 1 851 931 *euro* un privātais līdzfinansējums – vismaz 9 625 000 *euro*. Pasākuma snieguma rezerve tiek plānota SAM 1.1.1.3. pasākuma "Inovācijas granti studentiem" ietvaros.Pasākumu plānots ieviest no 2016. gada 1. pusgada līdz 2023. gada 30. novembrim.Nepieciešamais finansējums maksājumu veikšanai finansējuma saņēmējiem tiks pieprasīts normatīvajos aktos noteiktajā kārtībā no budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".Atlases plānots organizēt katru gadu, 2016.-2018. gadā tām indikatīvi plānojot šādu finansējums apjomu:* 2016. gads – 20 milj. *euro*;
* ERAF atbalsts – 17 000 000 *euro*
* Valsts budžeta finansējums – 400 000 *euro*
* Privātais finansējums – 2 600 000 *euro*
* 2017. gads – 15 milj. *euro*;
* ERAF atbalsts – 12 750 000 *euro*
* Valsts budžeta finansējums – 300 000 *euro*
* Privātais finansējums – 1 950 000 *euro*
* 2018. gads – 10 milj. *euro*;
* ERAF atbalsts – 8 500 000 *euro*
* Valsts budžeta finansējums – 200 000 *euro*
* Privātais finansējums – 1 300 000 *euro*
* 2019. gads – 10 504 291 *euro*;
* ERAF atbalsts – 8 928 647 *euro*
* Valsts budžeta finansējums – 210 085 *euro*
* Privātais finansējums – 1 365 557 *euro*
* 2020. gads – 10 504 291 *euro*.
* ERAF atbalsts – 8 928 647 *euro*
* Valsts budžeta finansējums – 210 085 *euro*
* Privātais finansējums – 1 365 557 *euro*
* 2021. gads – 10 504 291 *euro*.
* ERAF atbalsts – 8 928 647 *euro*
* Valsts budžeta finansējums – 210 08**5** *euro*
* Privātais finansējums – 1 365 55**7** *euro*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pasākuma ietvaros pētniecības projektu īstenošanas uzsākšana ir paredzēta 2016. gadā. Plānots, ka, sākot ar 2016. gadu, finansējums specifiskā atbalsta mērķa īstenošanai tiks piešķirts apstiprinātās darbības programmas "Izaugsme un nodarbinātība" ietvaros, paredzot finanšu līdzekļus Eiropas Savienības fondu aktivitāšu īstenošanai.1.1.1.1. pasākuma ERAF finansējuma sadalījums pa gadiem var mainīties, ņemot vērā faktiski izlietoto finansējumu un projektu iesniegumu atlases ietvaros apstiprināto projektu iesniegumu skaitu un veidu, kas ietekmē ERAF un nacionālā līdzfinansējuma apjomu. 1.1.1.1. pasākuma finansējuma sadalījums pa gadiem norādīts indikatīvi un var tikt precizēts pēc 1.1.1.1. pasākuma projekta apstiprināšanas un ikgadēji organizēto projektu iesniegumu atlases konkursu rezultātiem. Saskaņā ar 2015. gada 15. septembra MK sēdē apstiprināto informatīvo ziņojumu "Viedās specializācijas stratēģijas monitoringa sistēma", finansējumu inovācijas procesa pētījumiem ierobežotā apjomā var piesaistīt arī no SAM 1.1.1.1. pasākuma. Atklāta konkursa ietvaros par to īstenošanu var konkurēt Latvijas zinātniskās institūcijas un komersanti, vienlaikus sniedzot pamatojumu par pieteikto pētījumu atbilstību Viedās specializācijas stratēģijai un citiem šī pasākuma ieviešanas nosacījumiem.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Eiropas Komisijas Regula Nr. 316/2014 (2014. gada 21. marts) par Līguma par Eiropas Savienības darbību 101. panta 3. punkta piemērošanu tehnoloģiju nodošanas nolīgumu kategorijām.
* Eiropas Komisijas Regulas Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu.
* Eiropas Parlamenta un Padomes Regula Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas Nr. 1605/2002 atcelšanu.
* Eiropas Komisijas Regula Nr. 1126/2008 (2008. gada 3. novembris), ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002.
* Eiropas Parlamenta un Padomes Regula Nr. [1290/2013](http://eur-lex.europa.eu/LexUriServ/LexUriServ.do?uri=OJ:L:2013:347:0081:0103:EN:PDF) (2013. gada 11. decembris), ar ko nosaka pētniecības un inovācijas pamatprogrammas „Apvārsnis 2020” (2014.-2020.gads) dalības un rezultātu izplatīšanas noteikumus un atceļ Eiropas Komisijas Regulu Nr. 1906/2006, 29. pantu.
* Eiropas Parlamenta un Padomes Regulā Nr. [1303/2013](http://eur-lex.europa.eu/eli/reg/2013/1303?locale=LV) (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.
 |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 316/2014.Regula Nr. 651/2014.Regula Nr. 966/2012.Regula Nr. 1126/2008.Regula Nr. 1290/2013.Regula Nr. 1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 651/2014 2. panta 23. punkts | Noteikumu projekta 2.3. apakšpunkts  | ieviesta pilnībā | neparedz stingrākas prasības |
| Regulas Nr. 651/2014 2. panta 90. punkts  | Noteikumu projekta 2.5. apakšpunkts  | ieviesta pilnībā | neparedz stingrākas prasības |
| Regulas Nr. 651/2014 2. panta 86. punkts | Noteikumu projekta 2.6. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 84. punkts | Noteikumu projekta 2.7. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 114. punkts | Noteikumu projekta 2.9. apakšpunkts | ieviesta pilnībā | neparedz stingrākas prasības |
| Regulas Nr. 651/2014 5. panta 2. punkts | Noteikumu projekta 2.12. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 91. punkts | Noteikumu projekta 2.17. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 83. punkts | Noteikumu projekta 2.18. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 85. un 86. punkts | Noteikumu projekta 2.21. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 85. punkts | Noteikumu projekta 2.23. apakšpunkts | ieviesta pilnībā | neparedz stingrākas prasības |
| Regulas Nr. 651/2014 1. pielikums | Noteikumu projekta 2.24. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 87. punkts | Noteikumu projekta 2.25. apakšpunkts | ieviesta pilnībā | neparedz stingrākas prasības |
| Regulas Nr. 316/2014 1. panta "b" apakšpunkts | Noteikumu projekta 2.26. apakšpunkts | ieviesta pilnībā | neparedz stingrākas prasības |
| Regulas Nr. 316/2014 1. panta 1. punkta "i" apakšpunkts | Noteikumu projekta 2.28. apakšpunkts | ieviesta pilnībā | neparedz stingrākas prasības |
| Regulas Nr. 651/2014 25. un 28. pants | Noteikumu projekta 3. punkts | ieviesta pilnībā | neparedz stingrākas prasības |
| Regulas Nr. 1303/2013 61. panta 7. punkta "b" apakšpunkts un 65. panta 8. punkts | Noteikumu projekta 21.3. apakšpunkts | ieviesta pilnībā | neparedz stingrākas prasības |
| Regulas Nr. 1303/2013 90. pants | Noteikumu projekta 27.1. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 18. punkts | Noteikumu projekta 28.1. apakšpunkts | ieviesta pilnībā | neparedz stingrākas prasības |
| Regulas Nr. 651/2014 1. panta 4. punkta "a" apakšpunkts | Noteikumu projekta 28.5. apakšpunkts | ieviesta pilnībā | neparedz stingrākas prasības |
| Regulas Nr. 651/2014 2. panta 24. punkts un 1. pielikums | Noteikumu projekta 29. punkts | ieviesta pilnībā | neparedz stingrākas prasības |
| Regulas Nr.651/2014 6. panta 2. punkts | Noteikumu projekta 32.2. apakšpunkts | ieviesta pilnībā | neparedz stingrākas prasības |
| Regulas Nr. 1290/2013 29. pants | Noteikumu projekta 35. punkts | ieviesta pilnībā | neparedz stingrākas prasības |
| Regulas Nr. 651/2014 25. panta 3. punkta "a", "b", "d", "e" apakšpunkti  | Noteikumu projekta 44. punkts | ieviesta pilnībā | neparedz stingrākas prasības |
| Regulas Nr.651/2014 25. panta 6. punkta "b" apakšpunkts | Noteikumu projekta 45.5. apakšpunkts | ieviesta pilnībā | neparedz stingrākas prasības |
| Regulas Nr. 651/2014 28. panta 2. punkta "a" apakšpunkts | Noteikumu projekta 49. punkts | ieviesta pilnībā | neparedz stingrākas prasības |
| Regulas Nr.651/2014 1. panta 2. punkta "c" un "d" apakšpunkti | Noteikumu projekta 53. punkts | ieviesta pilnībā | neparedz stingrākas prasības |
| Regula Nr. 966/2012 | Noteikumu projekta 55. punkts | ieviesta pilnībā | neparedz stingrākas prasības |
| Regula Nr. 1303/2013 | Noteikumu projekta 60. punkts | ieviesta pilnībā | neparedz stingrākas prasības |
| Regula Nr. 1126/2008 | Noteikumu projekta 67. punkts | ieviesta pilnībā | neparedz stingrākas prasības |
| Regulas Nr.651/2014 9. panta 1. un 4. punkts | Noteikumu projekta 68. punkts | ieviesta pilnībā | neparedz stingrākas prasības |
| Regulas Nr. 651/2014 12. pants | Noteikumu projekta 70. punkts | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Saskaņā ar Komisijas Regulas Nr.651/2014 11. pantu 20 darba dienu laikā pēc šo MK noteikumu spēkā stāšanās Eiropas Komisijai ir jānosūta kopsavilkuma informācija par atbalsta programmu.Saskaņā ar Komisijas Regulas Nr.651/2014 9. panta 1. un 4. punktu valsts atbalsta tīmekļa vietnē tiks publicēta informācija par šo atbalsta programmu. |
| Cita informācija | Ar noteikumu projektu tiks ieviesti arī Eiropas Komisijas paziņojumā "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) noteiktie noteikumi.Noteikumu projekta 14. punktā ir atsauce uz Regulas Nr. 1407/2013 107. un 108. pantu, kurā ir atrunāts *de minimis* atbalsts, ar kuru nevar apvienot ar saimniecisku darbību saistīta projekta gadījumā piešķirto publisko finansējumu.Nosacījumi, kas attiecas uz intensitāšu aprēķināšanu fundamentālo pētījumu, rūpniecisko pētījumu, eksperimentālās izstrādes un tehniski ekonomiskās priekšizpētes gadījumos, tiek balstīti Komisijas Regulā Nr.651/2014 (25., 27., 28. pants).MK noteikumu projekta 52. punkts izstrādāts, pamatojoties uz Komisijas Regulas 651/2014 6. pantu.Ar šiem noteikumiem tiek ieviestas arī Eiropas Komisijas paziņojuma "Nostādnes par valsts atbalstu pētniecībai, izstrādei un inovācijai" normas, tai skaitā noteikumu projekta 21. punkta un 2.4., 2.15., 2.19., 2.27., 28.8. apakšpunktu nosacījumu nodrošināšanā. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pasākuma sākotnējās ietekmes novērtējuma ziņojums un programmas saturs tika prezentēts publiskajās diskusijās 2015. gada 7.-18. maijā par praktisko pētījumu atbalsta programmu, kurā piedalījās zinātnisko institūciju, komersantu un nozaru ministriju pārstāvji.Pasākuma sākotnējās ietekmes novērtējums un projekta iesniegumu vērtēšanas kritēriji tika publicēti Izglītības un zinātnes ministrijas tīmekļa vietnē [esfondi.izm.gov.lv](http://esfondi.izm.gov.lv/jaunumi/27.04.2015-586.html). Īstenojot projektu pasākuma ietvaros, finansējuma saņēmējs nodrošina informācijas un publicitātes pasākumus atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.-2020. gada plānošanas periodā nodrošināma komunikācijas un vizuālās identitātes prasību ievērošana. |
| 2. | Sabiedrības līdzdalība projekta izstrādē | Noteikumu projekts ir publicēts IZM tīmekļa vietnē [www.izm.gov.lv](http://www.izm.gov.lv).  |
| 3. | Sabiedrības līdzdalības rezultāti | Noteikumu projekts tika izsludināts Valsts sekretāru sanāksmē. Partneru un ieinteresēto organizāciju izteiktie iebildumi un priekšlikumi, tiks analizēti un iestrādāti noteikumu projektā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda IZM, sadarbības iestādes funkcijas – Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošo institūciju un cilvēkresursu ietvaros. |
| 3. | Cita informācija | Nav |

Izglītības un zinātnes ministre M.Seile

Vīza:

Valsts sekretāre L. Lejiņa

18.12.2015 12:24

4233

Zača

67047775, Evija.Zaca@izm.gov.lv

1. Detalizētāku informāciju skatīt Izglītības un zinātnes ministrijas izstrādātajā informatīvajā ziņojumā “Viedās specializācijas stratēģijas monitoringa sistēmas izmaksu plāns”, kas izsludināts Valsts sekretāru sanāksmē 2015.gada 10.decembrī (VSS-1293) (<http://tap.mk.gov.lv/lv/mk/tap/?pid=40376884>). [↑](#footnote-ref-1)
2. Izglītības un zinātnes ministrija skaidro veiktos aprēķinus: Tiek plānotas summas, par kādām tiks izsludināti projektu konkursi katru gadu (2016. – 20 milj. *euro*; 2017. – 15 milj. *euro*; 2018. – 10 milj. *euro* utt.). Šī summa tiek rēķināta uz visu projektu īstenošanas posmu, pieņemot, ka visi projekti tiks īstenoti maksimāli pieļautajā laika periodā – trīs gados. Līdz ar to finansējums tiks pakāpeniski izmaksāts pa posmiem visu trīs gadu laikā.. Līdz ar to finansējuma aprēķins tika veidots, aprēķinot finansējuma izmaksas pa posmiem, dalot katras atlases plānoto summu uz trīs gadu periodu. Katram nākamajam pieskaitot arī trešdaļu plānotā finansējuma no iepriekšējā perioda.

*Piemēram:* 2016. gada uzsaukumā plānots atbalstīt projektus par kopsummu 20 milj. *euro*. Pirmajā gadā ir paredzēts sniegt finansējumu vienas trešās apmērā no kopējās summas. Otrā trešdaļa tiks izmaksāta 2017.gadā. Un tāpat 2017.gadā tiks organizēta atlase uzsaukums 15 milj. *euro* apmērā. Šajā uzsaukumā iesniegtajiem projektiem pirmajā gadā tiks izmaksāta viena trešā no šajā uzsaukumā paredzētās summas. Tātad 2017. gadā budžeta izdevumu aprēķinos iet kopā finansējuma no 2016. un no 2017. gada trešdaļas. Un tā šis aprēķins turpinās. [↑](#footnote-ref-2)